**Ministru kabineta noteikumu projekta „Grozījumi Ministru kabineta 2010.gada 21.septembra noteikumos Nr.887 „Noteikumi par darbības programmas „Uzņēmējdarbība un inovācijas””” papildinājuma 2.3.1.1.aktivitātes „Ārējo tirgu apgūšana” 2.3.1.1.2.apakšaktivitāti „Ārējo tirgu apgūšana – nozaru starptautiskās konkurētspējas stiprināšana””” sākotnējās ietekmes novērtējuma ziņojums (anotācija)**

|  |  |
| --- | --- |
| **I.Tiesību akta projekta izstrādes nepieciešamība** | |
| 1. Pamatojums | Noteikumu projekts sagatavots, pamatojoties uz Eiropas Savienības struktūrfondu un Kohēzijas fonda vadības likuma 18.panta 10.punktu. |
| 2. Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Spēkā esošo Ministru kabineta 2010.gada 21.septembra noteikumu Nr.887 „Noteikumi par darbības programmas „Uzņēmējdarbība un inovācijas” papildinājuma 2.3.1.1.aktivitātes „Ārējo tirgu apgūšana” 2.3.1.1.2.apakšaktivitāti „Ārējo tirgu apgūšana – nozaru starptautiskās konkurētspējas stiprināšana”” (turpmāk – MK noteikumi Nr.887) 50.punktā ir noteikts, ka projektu maksimālais īstenošanas ilgums ir līdz 2015.gada 1.jūlijam. Savukārt MK noteikumu Nr.887 56.punktā ir noteikts, ka Finansējuma saņēmējs noslēguma maksājuma pieprasījumu sadarbības iestādē iesniedz 45 dienu laikā pēc projekta pabeigšanas.  Tātad, lai nodrošinātu minētās prasības izpildi, projektu īstenošana ir jāpabeidz līdz 2015.gada 1.jūlijam. Tas nozīmē, ka nav iespējams saņemt atbalstu par dalību izstādēs, kuras notiek 2015.gada 2.pusgadā, tai skaitā nav iespējams saņemt atbalstu par dalību starptautiskajā izstādē „World Expo 2015”, kura notiks 2015.gadā no 1.maija līdz 31.oktobrim Itālijas pilsētā Milānā.  MK noteikumu Nr.887 grozījumi tiek veikti, lai sniegtu atbalstu komersantiem, kuri plāno piedalīties izstādēs 2015.gada 2.pusgadā, tai skaitā „World Expo 2015”. Ar MK noteikumu Nr.887 grozījumiem tiek pagarināts projektu īstenošanas termiņš līdz 2015.gada 31.decembrim. Normatīvais pamats šo grozījumu veikšanai ir Ministru kabineta 2007.gada 26.jūnija noteikumu Nr.419 „Kārtība, kādā Eiropas Savienības struktūrfondu un Kohēzijas fonda vadībā iesaistītās institūcijas nodrošina plānošanas dokumentu sagatavošanu un šo fondu ieviešanu”25.2 7.apakšpunkts „Eiropas Savienības fonda projektam ir piešķirts papildu finansējums papildu darbību veikšanai vai papildu mērķa grupas dalībnieku iesaistei vai arī, īstenojot Eiropas Savienības fonda projektu, ir radies ietaupījums, kuru ir nolemts izmantot papildu darbību veikšanai vai papildu mērķa grupas dalībnieku iesaistei atbilstoši šo noteikumu 25.1 punktam;”. Ņemot vērā iepriekš minēto, Ekonomikas ministrija informē, ka 2.3.1.1.2.apakšaktivitātes „Ārējo tirgu apgūšana – nozaru starptautiskās konkurētspējas stiprināšana” ietvaros noslēgtajiem līgumiem papildus tiek piešķirts valsts budžeta virssaistību finansējums 4 000 000 *euro* apmērā (detalizētāku informāciju skatīt zemāk).  Ekonomikas ministrija norāda, ka, ņemot vērā Krievijas Federācijas noteiktās ekonomiskās sankcijas attiecībā uz atsevišķu nozaru Eiropas Savienībā ražoto produktu grupu importa aizliegumu, kas ļoti būtiski ietekmē arī Latvijas komersantu eksporta apjomus, komersantiem ir jāizvērtē un jāmeklē jauni eksporta noieta tirgi .  Kā jau augstāk tika norādīts, 2015.gadā no 1.maija līdz 31.oktobrim Itālijas pilsētā Milāna notiks starptautiska izstāde „World Expo 2015”, kura pulcēs dalībniekus no 147 pasaules valstīm, kuras starpā piedalīsies arī Latvija ar tās veidoto paviljonu. Plānots, ka starptautisko izstādi „World Expo 2015” apmeklēs vairāk kā 20 miljoni viesu, līdz ar to šāds notikums paver lielas iespējas Latvijas komersantiem atrast jaunus produkcijas noieta kanālus, sadarbības partnerus un produkcijas uzpircējus.  Ņemot vērā esošos apstākļus un gaidāmo starptautisko izstādi „World Expo 2015”, Ekonomikas ministrija ir izstrādājusi virkni priekšlikumus kā veicināt komersantu jaunu eksporta tirgu atrašanu ar 2.3.1.1.2.apakšaktivitātes „Ārējo tirgu apgūšana – nozaru starptautiskās konkurētspējas stiprināšana” palīdzību.  2014.gada 12.augustā Ministru kabinets ar sēdes protokola Nr.43 59.paragrāfa 4.3.apakšpunktu uzdeva Ekonomikas ministrijai sagatavot un līdz 2014.gada 1.oktobrim iesniegt izskatīšanai Ministru kabineta sēdē Ministru kabineta 2010.gada 21.septembra noteikumu Nr.887 „Noteikumi par darbības programmas „Uzņēmējdarbība un inovācijas” papildinājuma 2.3.1.1.aktivitātes „Ārējo tirgu apgūšana” 2.3.1.1.2.apakšaktivitāti „Ārējo tirgu apgūšana – nozaru starptautiskās konkurētspējas stiprināšana”” grozījumu projektu, paredzot papildus 5 milj. *euro*, pārdalot citu Ekonomikas ministrijas pārziņā esošo 2007.-2013.gada plānošanas perioda Eiropas Savienības fondu aktivitāšu neizlietoto budžeta virssaistību finansējumu, lai līdz 2015.gada 31.decembrim turpinātu atbalstīt Latvijas komersantu aktivitātes, kas saistītas ar ieiešanu ārvalstu tirgos.  Saskaņā ar 2014.gada 12.augusta Ministru kabineta sēdes protokola Nr.43 59.paragrāfa 4.3.apakšpunktā minēto, Koalīcijas partneru darba grupa par ES struktūrfondu un Kohēzijas fonda jautājumiem 2014.gada 27.augusta protokola 2.6.apakšpunktā uzdeva, Ekonomikas ministrijai pārdalīt virssaistības 5 000 000 *euro* apmērā no darbības programmas „Infrastruktūra un pakalpojumi” pildinājuma 3.4.4.1.aktivitātes „Daudzdzīvokļu māju siltumnoturības uzlabošanas pasākumi”. Savukārt 2014.gada 30.septembra MK sēdes protokola Nr.51 67.§ paragrāfa 3.punkts **indikatīvi** paredz, ka Ekonomikas ministrija varētu pārdalīt uz 2.3.1.1.2.apakšaktivitāti „Ārējo tirgu apgūšana – nozaru starptautiskā konkurētspēja” valsts budžeta virssaistību finansējumu 4 700 000 *euro* apmērā un 2.3.2.3. aktivitātes "Klasteru programma" ietvaros atbalstītajam Pārtikas klasterim tiks pārdalīti 300 000 *euro.* Saskaņā ar Valsts kancelejas norādījumiem, noteikumu projektā ir jāparedz precīzs finansējuma apjoms, kādu Ekonomikas ministrija plāno pārdalīt 2.3.1.1.2.apakšaktivitātei „Ārējo tirgu apgūšana – nozaru starptautiskā konkurētspēja” un 2.3.2.3. aktivitātes "Klasteru programma".  Saskaņā ar konsultācijām un ierosinājumiem no sociālajiem partneriem, tiek lemts, ka efektīvāk daļu atbalstāmās darbības būtu īstenot 2.3.2.3.aktivitātē „Klasteru programma” nevis 2.3.1.1.2.apakšaktivitātē „Ārējo tirgu apgūšana – nozaru starptautiskā konkurētspēja”. Ņemot vērā šīs konsultācijas, Ekonomikas ministrija pārdala uz 2.3.1.1.2.apakšaktivitāti „Ārējo tirgu apgūšana – nozaru starptautiskā konkurētspēja” valsts budžeta virssaistību finansējumu 4 000 000 *euro* apmērā no darbības programmas "Infrastruktūra un pakalpojumi" papildinājuma 3.4.4.1.aktivitātes "Daudzdzīvokļu māju siltumnoturības uzlabošanas pasākumi". Savukārt 1 000 000 *euro* šobrīd tiek rezervēts kā papildus finansējums 2.3.2.3.aktivitātes „Klasteru programma” ietvaros atbalstītajiem klasteriem.  Papildus tam, Ekonomikas ministrija, konsultējoties ar Latvijas Investīciju un attīstības aģentūru (turpmāk – LIAA) un tādiem nozaru komersantu pārstāvjiem kā Latvijas Darba devēju konfederācija, Latvijas Tirdzniecības un rūpniecības kamera, Latvijas Pārtikas uzņēmumu federācija, u.c., ir izstrādājusi šādus grozījumus MK noteikumos Nr.887, kas būtiski palīdzētu komersantiem atrast jaunus eksporta tirgus:   1. MK noteikumi Nr.887 tiek papildināti ar jaunu atbalstāmo darbību – potenciālo ārējo noieta tirgus izpēte, lai izpētītu un atrastu potenciālos un aktuālos ārvalstu tirgos jaunus produktu noieta kanālus Latvijas komersantu produkcijai (konsultantu algošana par ārvalstu tirgus jautājumiem). Latvijas komersantiem tiks sniegtas konsultācijas par ārvalstu tirgu ekonomisko situāciju un prasībām ieiešanai tajos. 2. MK noteikumi Nr.887 tiek papildināti ar jaunu atbalstāmo darbību - sagatavošanās pasākumi ieiešanai jaunos ārējos tirgos, kas ietver tādas darbības kā dalība starptautiskās izstādēs, tirdzniecības misiju organizēšana, semināru un konferenču organizēšana, starptautisku mārketinga pasākumu organizēšana, tirgus izpētes iegādei. Ņemot vērā šādu atbalstāmo darbību nozīmīgumu un nepieciešamību, attiecināmajās izmaksās tiek ietverts:   1. reklāmas un mārketinga kampaņas koncepcijas izstrādes izmaksas;  2. publicitātes izmaksas ārvalstu plašsaziņas līdzekļos;  3. reklāmas un mārketinga materiālu, tajā skaitā videomateriālu un interaktīvo risinājumu, piemēram, mobilo aplikāciju iegādes izmaksas (tajā skaitā dizaina izstrādes, satura izstrādes, izgatavošanas, tulkošanas un uzglabāšanas ārpakalpojumu izmaksas), izplatīšanas un izvietošanas izmaksas (tajā skaitā sociālajos tīklos un nozaru portālos), nodrošinot to aktualizāciju, ciktāl tas nepieciešams projekta mērķa sasniegšanai;  4. interneta tīmekļa vietņu (web lapu) izstrāde svešvalodās;  5. esošo un potenciālo Latvijas komersantu ražotās produkcijas uzpircēju (ārvalstu kompāniju) un ekonomikas žurnālistu iepazīšanās vizīšu organizēšanas izmaksas (tajā skaitā transporta, viesnīcas (naktsmītnes), ēdināšanas, uzņēmumu apmeklējuma izmaksas) Latvijā;  6. jaunu ārējo tirgu ieiešanas sagatavošanās pasākumu (tirdzniecības misiju, biznesa semināru un konferenču, preses konferenču, izstāžu (izņemot izstādes, kurās tiek organizēti nacionālie stendi), prezentāciju, degustāciju) organizēšanas izmaksas (tajā skaitā telpu un ekspozīcijas laukuma nomas, stenda nomas un noformēšanas, tehniskā aprīkojuma, produktu iegādes, transportēšanas un uzglabāšanas, dalībnieku piesaistes, reprezentācijas izmaksas);  7. ārējo datu bāzu pieejas tiesību iegādes izmaksas;  8. tirgus pētījumu iegādes izmaksas;  9. nepieciešamo ārpakalpojumu izmaksas jaunu ārējo tirgu ieiešanas sagatavošanās pasākumiem;  10. komandējuma izmaksas finansējuma saņēmēja pārstāvjiem uz šo noteikumu 6.apakšpunktā minētajiem pasākumiem, tajā skaitā transporta, viesnīcas (naktsmītnes) un dienas naudas izmaksas.  11. pasākumu organizēšanas pakalpojuma izmaksas.  Latvijas Investīcijas un attīstības aģentūra īstenojot jaunās atbalstāmās darbības veiks publiskos iepirkumus saskaņā ar Publisko iepirkumu likumu, kura ietvaros tiks izvēlēts atbilstošais pakalpojumu sniedzējs, kuriem ir pieredze attiecīgo darbību īstenošanā, kā piemēram, reklāmas kampaņu veidotāji, datu bāzu veidotāji, vai interneta tīmekļu vietu veidotāji. Savukārt, Latvijas Investīcijas un attīstības aģentūras izstrādātās dokumentācijas paredzēs visas atbilstības, kvalitātes un citas prasības, pēc kurām izvēlētie izpildītāji realizēs pasūtījumus.  2.3.1.1.2.apakšaktivitātes „Ārējo tirgu apgūšana – nozaru starptautiskās konkurētspējas stiprināšana” sagatavošanās pasākumu ieiešanai jaunos ārējos tirgos ietvaros īstenojot reklāmas pasākumus (piemēram, interneta tīmekļa vietņu (web lapu) izstrādē) tiks nodrošināta Komisijas 2013.gada 18.decembra regulu (ES) Nr.1407/2013 par Līguma par Eiropas Savienības darbību 107. un 108.panta piemērošanu *de minimis* atbalstam prasības, proti, atbalsts netiks sniegts eksporta atbalstam (atbalstam, kas tieši saistīts ar eksportētajiem daudzumiem, izplatīšanas tīkla izveides finansēšanai citās dalībvalstīs vai trešās valstīs, un izplatīšanas tīkla darbībām vai citiem kārtējiem izdevumiem, kas saistīti ar eksporta darbībām). Turklāt īstenojot reklāmas kampaņas, tiks ievērotas sekojošas prasības:  a. reklāmas kampaņai jābūt vispārējai pēc savas būtības un tai ir jāsniedz labums visiem attiecīgā veida produktu ražotājiem,  b. reklāmas ietvaros netiek minēta produktu izcelsmes valsts,  c. reklāmu var īstenot ražotāju grupas vai citas organizācijas neatkarīgi no to lieluma.   1. MK noteikumi Nr.887 tiek papildināti ar prasību, ka atbalstāmās darbības sagatavošanās pasākumi ieiešanai jaunos ārējos tirgos ietvaros organizējot reklāmas pasākumus, tiek ievērotas šādas prasības:   1.reklāmas kampaņai jābūt vispārējai pēc savas būtības un tai ir jāsniedz labums visiem attiecīgā veida produktu ražotājiem;  2.reklāmas ietvaros netiek minēta produktu izcelsme;  3.reklāmu var īstenot ražotāju grupas vai citas organizācijas neatkarīgi no to lieluma.   1. MK noteikumi Nr.887 tiek papildināti ar jaunu atbalsta saņēmēju – izglītības iestādes un zinātniskās institūcijas (tai skaitā atvasinātas publiskas personas, kas darbojas NACE 2.red. M sadaļas „Profesionālie, zinātniskie un tehniskie pakalpojumi” 72.nodaļā „Zinātniskās pētniecības darbs” un P sadaļas „Izglītība” 85.4.nodaļā „Augstākā izglītība”). Lai Latvijas nozaru pārstāvji spētu sevi efektīvāk prezentēt starptautiskajiem sadarbības partneriem ir nepieciešams komersantu prezentācijās un reprezentācijās iekļaut arī izglītības iestādes un zinātniskās institūcijas, jo Latvijā daudzi komersanti pētniecību un attīstību īsteno ar izglītības iestāžu un zinātnisko institūciju palīdzību. Turklāt saskaņā ar Ekonomikas ministrijas sociālo partneru izteiktajiem priekšlikumiem, izglītības iestādēm un zinātniskajām institūcijām ir nepieciešama dalība ārējā mārketingā, lai piesaistītu lielāku ārvalstu potenciālajo sadarbības partneru interesi un piedāvātu savus pakalpojumus arī ārvalstīs.   Darbības programmas „Uzņēmējdarbība un inovācijas” 342.paragrāfā minētais aktivitātes mērķis ir „iepazīstināt ārvalstu pircējus ar Latvijas pakalpojumu priekšrocībām”. Galvenokārt ir paredzēts veicināt augstākas pievienotās vērtības pakalpojumu noieta tirgu iepazīšanu un apgūšanu.” Tātad aktivitātes mērķī ir īpaši uzsvērts, ka ir jāpiesaista ārvalstu pircēji tādām augstas pievienotās vērtības pakalpojumu nozarēm Latvijā kā izglītība un zinātne.  Ņemot vērā nozīmīgās publiskās investīcijas, kas pēdējā laikā ir ieguldītas Latvijas izglītības un zinātnes institūciju modernizācijā, kā arī ņemot vērā Latvijas vietējā tirgus ierobežoto apjomu, ir nepieciešams veicināt Latvijas izglītības un zinātnes iestāžu starptautisku atpazīstamību un piesaistīt ārvalstu klientus, lai visefektīvākajā veidā noslogotu jaunizveidoto izglītības un zinātnes infrastruktūru.   1. MK noteikumi Nr.887 tiek precizēts atbalsta saņēmēja - kooperatīvās sabiedrību formulējums. Tiek precizēts, ka atbalstu piešķir arī lauksaimniecības pakalpojumu kooperatīvajām sabiedrībām un atbilstīgām lauksaimniecības pakalpojumu kooperatīvajām sabiedrībām. Precizējums tiek veikts atbilstoši biedrības „Zemnieku Saeima” norādījumiem, jo lauksaimniecības pakalpojumu kooperatīvā sabiedrība nav komersants, ko nosaka „Kooperatīvo sabiedrību likums”. 2. MK noteikumos Nr.887 tiek precizēta atbilstības nosacījums, ka saskaņā ar Valsts ieņēmumu dienesta administrēto nodokļu (nodevu) parādnieku datubāzē pieejamo informāciju nav nodokļu vai nodevu parādi, ja tas nepārsniedz 150 *euro*. Tādējādi tiek atvieglota procedūra kā pārbauda atbalsta saņēmēja atbilstību atbalsta piešķiršanai. Valsts Ieņēmuma dienesta (turpmāk – VID) mājas lapā pieejamās izziņās tiek norādīti nodokļu parādi, kas pārsniedz 150 *euro* apmēru. Savukārt līdz šim VID mājas lapās pieejamās izziņas netika akceptētas, jo 2.3.1.1.2.apakšaktivtātes ietvaros MK noteikumi Nr.887 paredz, ka nedrīkst būt nodokļu parādi, proti, tiem ir jābūt „0” *euro*. 3. MK noteikumu Nr.887 ietvaros, attiecināmās izmaksas nacionālo stendu organizēšanai starptautiskajās izstādēs ārvalstīs tiek papildinātas ar jaunām atbalstāmajām izmaksām:    1. dalībnieku karšu iegādes izmaksas;    2. degustāciju organizēšanas izmaksas, kas ietver produktu iegādes, transportēšanas un uzglabāšanas, dalībnieku piesaistes un reprezentācijas izmaksas;    3. reklāmas materiālu iegādes izmaksas;    4. stenda organizēšanas pakalpojuma izmaksas; 4. MK noteikumu Nr.887 ietvaros attiecināmajām izmaksām tiek attiecinātas arī avansu maksājumi līdz 100% apmērā. Avansa maksājumi līdz 100% pieļauj Ministru kabineta 2013.gada 2.jūlija instrukcijas Nr.7 „Ārvalstu finanšu instrumentu finansētu civiltiesisku līgumu izstrādes un slēgšanas instrukcija valsts tiešās pārvaldes iestādēs” (turpmāk – instrukcija) 72.4.punkts, proti, avansa maksājumus un tā apmēri ir jāparedz atbilstoši regulējošos normatīvajos aktos. Ņemot vērā, ka izstāžu organizēšana un ar tām saistītās darbības tiek organizētas vismaz pusgadu iepriekš un šīs izmaksu pozīcijas neatbilst nevienai no instrukcijā minētajām izmaksām, līdz ar to MK noteikumu Nr.887 ietvaros tiek atļauts izmaksāt avansus 100% apmērā piegādātājiem un pakalpojumu sniedzējiem. 5. MK noteikumi Nr.887 tiek papildināti ar prasību, ka apakšaktivitātes ietvaros saņemto atbalstu nedrīkst apvienot ar citas atbalsta programmas vai individuālā atbalsta projekta ietvaros piešķirto finansējumu par vienām un tām pašām izmaksām (tai skaitā ar citu Eiropas Savienības struktūrfondu vai citu Kopienas finanšu instrumentu atbalsta programmas vai individuālā atbalsta projekta ietvaros piešķirto finansējumu). 6. MK noteikumi Nr.887 tiek precizēta prasība attiecībā uz kooperatīvajām sabiedrībām (tai skaitā lauksaimniecības pakalpojumu kooperatīvām sabiedrībām vai atbilstīgā lauksaimniecības pakalpojumu kooperatīvām sabiedrībām), ka tajās ir apvienojušies vismaz trīs komersanti. Saskaņā ar sociālo partneru ierosinājumiem, prasība tiek samazināta, lai dotu lielākam pretendentu lokam iespēju piedalīties ārējā mārketinga pasākumos.   Saskaņā ar biedrības „Zemnieku Saeima” norādījumiem, vairākās ekonomiski aktīvās kooperatīvajās sabiedrībās ir apvienojušies 3 dalībnieki, līdz ar to ir nepieciešams samazināt prasība par dalībnieku skaitu kooperatīvajās sabiedrībās no pieciem uz trim komersantiem. Savukārt visās ekonomiski aktīvajās biedrībās un nodibinājumos to biedru vai dalībnieku skaits ir lielāks par pieciem, līdz ar to biedrībām un nodibinājumiem minimāli nepieciešamais biedru vai dalībnieku skaits netiek samazināts. |
| 3. Projekta izstrādē iesaistītās institūcijas | Ekonomikas ministrija |
| 4. Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Komersanti, biedrības, nodibinājumi, kooperatīvās sabiedrības (tai skaitā lauksaimniecības pakalpojumu kooperatīvās sabiedrības un atbilstīgas lauksaimniecības pakalpojumu kooperatīvās sabiedrības), ostu pārvaldes, pašvaldības, izglītības institūcijas. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav |

|  |  |  |
| --- | --- | --- |
|  | **IV. Tiesību akta projekta ietekme uz spēkā esošo tiesību normu sistēmu** | |
| 1. | Nepieciešamie saistītie tiesību aktu projekti | Nepieciešams veikt grozījumus darbības programmas „Uzņēmējdarbība un inovācijas” papildinājumā.  Saistībā ar finanšu pārdalēm ir nepieciešams veikt grozījumus Ministru kabineta 2013. gada 28.maija noteikumos Nr.284 „Noteikumi par darbības programmas „Infrastruktūra un pakalpojumi” papildinājuma 3.4.4.1.aktivitātes „Daudzdzīvokļu māju siltumnoturības uzlabošanas pasākumi” projektu iesniegumu atlases vienpadsmito un turpmākajām kārtām” un Ministru kabineta 2011. gada 5. aprīļa noteikumos Nr.272 „Noteikumi par darbības programmas „Infrastruktūra un pakalpojumi” papildinājuma 3.4.4.1.aktivitātes „Daudzdzīvokļu māju siltumnoturības uzlabošanas pasākumi” projektu iesniegumu atlases devīto un desmito kārtu””.  Iepriekš minētie saistītie normatīvo aktu grozījumi tiks izskatīti Ministru kabineta sēdē vienlaicīgi ar grozījumiem MK noteikumos Nr.887. |
| 2. | Atbildīgā institūcija | Projekts šo jomu neskar. |
| 3. | Cita informācija | Nav |

|  |  |  |  |  |  |  |
| --- | --- | --- | --- | --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | | | | | |
| 1. | Saistības pret Eiropas Savienību | | Komisijas 2014. gada 17. jūnija Regula (ES) Nr. 651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma [107.](http://likumi.lv/doc.php?id=238461#p107)un [108. pantu](http://likumi.lv/doc.php?id=238461#p108) (Eiropas Savienības Oficiālais Vēstnesis, 2014. gada 26. jūnijs, Nr. L 187) (turpmāk – Komisijas regula Nr. 651/2014). | | | |
| 2. | Citas starptautiskās saistības | | Noteikumu projekts šo jomu neskar. | | | |
| 3. | Cita informācija | | Nav | | | |
| **1.tabula Tiesību akta projekta atbilstība ES tiesību aktiem** | | | | | | |
| Attiecīgā ES tiesību akta datums, numurs un nosaukums | | Komisijas regula Nr. 651/2014. | | | | |
| A | | B | | C | | D |
| Attiecīgā ES tiesību akta panta numurs (uzskaitot katru tiesību akta  vienību – pantu, daļu, punktu, apakšpunktu) | | Projekta vienība, kas pārņem vai ievieš katru šīs tabulas A ailē minēto ES tiesību akta vienību | | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.  Ja attiecīgā ES tiesību akta vienība tiek pārņemta vai ieviesta daļēji, – sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.  Norāda institūciju, kas ir atbildīga par šo saistību izpildi pilnībā | | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.  Ja projekts satur stingrākas prasības nekā attiecīgais ES tiesību akts, – norāda pamatojumu un samērīgumu.  Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos. |
| *Komisijas Regula Nr.* 651/2014 2.panta 13.punkts | | *Noteikumu projekta 21.punkts ar ko groza MK noteikumu Nr.887 1.pielikuma III punktu.* | | *ieviesta pilnībā* | | *neparedz stingrākas prasības* |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas. | | | | | Nav attiecināms. | |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | | | | | Nav attiecināms. | |
| Cita informācija | | | | | Nav | |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | 2014.gada 10.septembrī Ekonomikas ministrijā tika rīkota sanāksme ar nozaru asociācijām, ar kurām tika pārrunāts izstrādātais MK noteikumu Nr.887 grozījumu projekts. |
| 2. | Sabiedrības līdzdalība projekta izstrādē | 2014.gada 10.septembrī Ekonomikas ministrijas rīkotajā sanāksmē piedalījās pārstāvji no Latvijas Darba devēju konfederācijas, Latvijas Tirdzniecības un rūpniecības kameras, Latvijas Pārtikas uzņēmumu federācijas, Latvijas Investīciju un attīstības aģentūras un Ekonomikas ministrijas. |
| 3. | Sabiedrības līdzdalības rezultāti | Ar visiem 2014.gada 10.septembra Ekonomikas ministrijas rīkotās sanāksmes dalībniekiem tika panākta vienošanās par izstrādātajiem MK noteikumu Nr.887 grozījumu jautājumiem. |
| 4. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Noteikumu projekta izpildē ir iesaistīta LIAA. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekta izpildi nodrošinās LIAA darbības ietvaros. |
| 3. | Cita informācija | Nav |

**Anotācijas III., V. sadaļa - projekts šīs jomas neskar.**

Ekonomikas ministrs V.Dombrovskis

Vīza: Valsts sekretārs M.Lazdovskis

09.10.2014 15:49

2739

Austris Jansons

67013062, Austris.Jansons@em.gov.lv